title: Komission täytäntöönpanoasetus (EU) 2016/480, annettu 1 päivänä huhtikuuta 2016, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä ja asetuksen (EU) N:o 1213/2010 kumoamisesta (ETA:n kannalta merkityksellinen teksti)

text:
               2.4.2016

               FI

               Euroopan unionin virallinen lehti

               L 87/4

         KOMISSION TÄYTÄNTÖÖNPANOASETUS (EU) 2016/480,
   annettu 1 päivänä huhtikuuta 2016,
   kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä ja asetuksen (EU) N:o 1213/2010 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maantieliikenteen harjoittajan ammatin harjoittamisen edellytyksiä koskevista yhteisistä säännöistä ja neuvoston direktiivin 96/26/EY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1071/2009 (1) ja erityisesti sen 16 artiklan 5 kohdan,
   sekä katsoo seuraavaa:

               (1)

               Asetuksen (EY) N:o 1071/2009 16 artiklan 1 kohdassa vahvistetaan velvoite, jonka mukaan jäsenvaltioiden on ylläpidettävä kansallista sähköistä rekisteriä maantiekuljetusyrityksistä, joille toimivaltainen viranomainen on antanut luvan harjoittaa maanteiden liikenteenharjoittajan ammattia. Kansallisiin sähköisiin rekistereihin sisältyvien tietojen olisi oltava muiden jäsenvaltioiden toimivaltaisten viranomaisten käytettävissä. Asetuksen (EY) N:o 1071/2009 16 artiklan 5 ja 6 kohdassa edellytetään, että kansalliset sähköiset rekisterit liitetään yhteen 31 päivään joulukuuta 2012 mennessä, ja komissio valtuutetaan vahvistamaan yhteenliittämistä koskevat yhteiset säännöt. Tämän valtuutuksen perusteella komissio antoi asetuksen (EU) N:o 1213/2010 (2) kansallisten sähköisten rekisterien yhteenliittämisen helpottamiseksi viestinvaihtojärjestelmällä, jota kutsutaan ERRU:ksi (European Registers of Road Transport Undertakings). Järjestelmä aloitti toimintansa 31 päivänä joulukuuta 2012.

               (2)

               ERRU:n toiminnan kolmen viime vuoden aikana komissio on yhdessä jäsenvaltioiden asiantuntijoiden kanssa havainnut joitakin ERRU:n käytettävyyteen liittyviä näkökohtia, jotka eivät täysin vastaa jäsenvaltioissa käyttöönotettuja hallinnollisia prosesseja.

               (3)

               Sen vuoksi on tarpeen korjata ERRU:n päivittäisessä toiminnassa havaitut puutteet niin, että ERRU mukautetaan asetuksen (EY) N:o 1071/2009, Euroopan parlamentin ja neuvoston asetuksen (EY) N:o 1072/2009 (3) ja Euroopan parlamentin ja neuvoston asetuksen (EY) N:o 1073/2009 (4) asiaa koskeviin säännöksiin ja samalla taataan, että toimivaltaiset viranomaiset käyttävät ERRU:a yhdenmukaisesti kaikkialla EU:ssa. Lisäksi nykyisiä sääntöjä on tarpeen mukauttaa tekniikan ja tieteen kehitykseen.

               (4)

               Komission asetuksessa (EU) 2016/403 (5) unionin sääntöjen vakavien rikkomusten luokittelusta vahvistetaan uusi luettelo sellaisista unionin sääntöjen vakavien rikkomusten luokista, tyypeistä ja vakavuusasteista, jotka mainitun asetuksen (EY) N:o 1071/2009 liitteessä IV esitettyjen rikkomusten lisäksi voivat johtaa maantiekuljetusyrityksen tai liikenteestä vastaavan henkilön hyvämaineisuuden menetykseen. Tämän vuoksi ERRU:n on tarpeen pystyä välittämään tiedot uudesta rikkomusluettelosta.

               (5)

               Asetuksen (EY) N:o 1071/2009 nojalla suoritettavaan henkilötietojen käsittelyyn sovelletaan henkilötietojen suojaa koskevia säännöksiä, joista säädetään erityisesti Euroopan parlamentin ja neuvoston direktiivillä 95/46/EY (6). Jäsenvaltioiden on erityisesti toteutettava tarvittavat turvatoimet henkilötietojen väärinkäytön ehkäisemiseksi.

               (6)

               Asetuksen (EY) N:o 1071/2009 nojalla suoritettavaan henkilötietojen käsittelyyn sovelletaan tarvittaessa henkilötietojen suojaa koskevia säännöksiä, joista säädetään Euroopan parlamentin ja neuvoston asetuksella (EY) N:o 45/2001 (7).

               (7)

               Koska kansallisten sähköisten rekistereiden yhteenliittämistä koskevien yhteisten sääntöjen täytäntöönpanoa varten olisi tehtävä huomattava määrä muutoksia, asetus (EU) N:o 1213/2010 on tarpeen korvata uudella säädöksellä. Sen vuoksi asetus (EU) N:o 1213/2010 olisi kumottava.

               (8)

               Tässä asetuksessa säädetyt toimenpiteet ovat Euroopan parlamentin ja neuvoston asetuksen (EU) N:o 165/2014 (8) 42 artiklan 1 kohdassa tarkoitetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään vaatimuksista, jotka koskevat asetuksen (EY) N:o 1071/2009 16 artiklan 5 kohdassa säädettyä kansallisten sähköisten maantiekuljetusyritysrekisterien liittämistä ERRU-viestijärjestelmään.
   2 artikla
   Määritelmät
   Tässä asetuksessa sovelletaan asetuksen (EY) N:o 1071/2009 2 artiklassa vahvistettujen määritelmien lisäksi seuraavia määritelmiä:

               a)

               ’ERRU:lla (European Registers of Road Transport Undertakings)’ tarkoitetaan kansallisten sähköisten rekisterien yhteenliittämisjärjestelmää, joka on otettu käyttöön asetuksen (EY) N:o 1071/2009 16 artiklan 5 kohdan mukaisesti;

               b)

               ’asynkronisella rajapinnalla’ tarkoitetaan prosessia, jossa viesti ohjataan vastauksena pyyntöön uuden HTTP-yhteyden kautta;

               c)

               ’yleisellä hakupyynnöllä’ tarkoitetaan jäsenvaltion pyyntöä, joka on osoitettu kaikille muille jäsenvaltioille;

               d)

               ’solmupisteellä’ tarkoitetaan tietojärjestelmää, joka mahdollistaa ERRU-viestien reitittämisen jäsenvaltioiden välillä;

               e)

               ’CPC:llä’ tarkoitetaan todistusta ammatillisesta pätevyydestä, sellaisena kuin siihen viitataan asetuksen (EY) N:o 1071/2009 8 artiklan 8 kohdassa;

               f)

               ’rikkomisjäsenvaltiolla’ tarkoitetaan jäsenvaltiota, jossa kuljetusyritys on syyllistynyt sääntöjen rikkomiseen;

               g)

               ’sijoittautumisjäsenvaltiolla’ tarkoitetaan jäsenvaltiota, johon yritys on sijoittautunut;

               h)

               ’kansallisella järjestelmällä’ tarkoitetaan tietojärjestelmää, joka on otettu kussakin jäsenvaltiossa käyttöön ERRU-viestien lähettämistä ja käsittelyä ja niihin vastaamista varten;

               i)

               ’synkronisella rajapinnalla’ tarkoitetaan prosessia, jossa viesti ohjataan vastauksena pyyntöön saman HTTP-yhteyden kautta kuin pyyntö;

               j)

               ’pyynnön esittävällä jäsenvaltiolla’ tarkoitetaan jäsenvaltiota, joka lähettää pyynnön tai ilmoituksen, joka sen jälkeen reititetään vastaajajäsenvaltioille;

               k)

               ’vastaajajäsenvaltiolla’ tarkoitetaan jäsenvaltiota, jolle ERRU-pyyntö tai -ilmoitus on osoitettu.

         3 artikla
   Velvoite käyttää ERRU:a
   Jäsenvaltioiden on toteutettava asetuksen (EY) N:o 1071/2009 16 artiklassa tarkoitettu kansallisten sähköisten rekisterien yhteenliittäminen ERRU:uun tässä asetuksessa säädettyjä menettelyjä ja teknisiä vaatimuksia noudattaen.
   4 artikla
   Tekniset eritelmät
   ERRU:ssa on noudatettava tämän asetuksen liitteissä I–VII vahvistettuja teknisiä eritelmiä.
   5 artikla
   ERRU:n käyttö
   1.   Vaihtaessaan tietoja ERRU:n välityksellä toimivaltaisten viranomaisten on noudatettava menettelyjä, jotka vahvistetaan tämän asetuksen liitteessä VIII.
   2.   Jäsenvaltioiden on myönnettävä niiden tienvarsitarkastusten valvonnasta vastaaville elimille pääsy ERRU:n toimintoon, jolla tarkistetaan yhteisön liikennelupa.
   3.   Tapauksissa, joissa useat kansalliset valvontaelimet ovat mukana tienvarsitarkastuksissa, jäsenvaltion on päätettävä, mille näistä elimistä myönnetään 2 kohdassa tarkoitettu pääsy.
   6 artikla
   Kumoaminen
   Kumotaan asetus (EU) N:o 1213/2010 tämän asetuksen soveltamisen alkamispäivästä. Viittauksia kumottuun asetukseen pidetään viittauksina tähän asetukseen.
   7 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 30 päivästä tammikuuta 2019.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä huhtikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 300, 14.11.2009, s. 51.

      (2)  Komission asetus (EU) N:o 1213/2010, annettu 16 päivänä joulukuuta 2010, kansallisten sähköisten maantiekuljetusyritysrekisterien yhteenliittämistä koskevista yhteisistä säännöistä (EUVL L 335, 18.12.2010, s. 21).

      (3)  Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä(EUVL L 300, 14.11.2009, s. 72).

      (4)  Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta (EUVL L 300, 14.11.2009, s. 88).

      (5)  Komission asetus (EU) 2016/403, annettu 18 päivänä maaliskuuta 2016, Euroopan parlamentin ja neuvoston asetuksen (EY) N:o 1071/2009 täydentämisestä sellaisten unionin sääntöjen vakavien rikkomusten luokittelun osalta, jotka voivat johtaa maantieliikenteen harjoittajan hyvämaineisuuden menettämiseen, ja Euroopan parlamentin ja neuvoston direktiivin 2006/22/EY liitteen III muuttamisesta (EUVL L 74, 19.3.2016, s. 8).

      (6)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).

      (7)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (8)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

      LIITE I

         YLEISIÄ NÄKÖKOHTIA ERRU:sta

      1.   RAKENNE
      ERRU koostuu seuraavista osista:

                  1.1

                  Solmupiste, jonka on voitava vastaanottaa pyyntö sen esittävältä jäsenvaltiolta, kelpuuttaa se ja käsitellä se lähettämällä se edelleen vastaajajäsenvaltioille. Solmupisteen on odotettava vastausta kultakin vastaajajäsenvaltiolta, koottava kaikki vastaukset ja toimitettava koottu vastaus eteenpäin pyynnön esittävälle jäsenvaltiolle.

                  1.2

                  Jäsenvaltion kansallinen järjestelmä varustettuna rajapinnalla, joka pystyy sekä lähettämään pyyntöjä solmupisteeseen että vastaanottamaan niihin vastaukset. Kansalliset järjestelmät voivat käyttää omistusoikeudellisia tai kaupallisia ohjelmistoja viestien lähettämiseen ja vastaanottamiseen solmupisteen välityksellä.

                  1.3

                  Vaihtoehtona 1.1 kohdalle jäsenvaltiot voivat valita soveltuvan kaupallisen verkon keskinäiseen viestinvaihtoonsa. Tässä tapauksessa kunkin toimivaltaisen viranomaisen on annettava tilastotietoja viesteistä, jotka on välitetty tällaisessa verkossa solmukohtaan.

            2.   HALLINNOINTI
      2.1   Solmupistettä hallinnoi komissio, joka vastaa sen teknisestä toiminnasta ja ylläpidosta.
      2.2   Solmupiste saa säilyttää tietoja enintään kuuden kuukauden ajan lukuun ottamatta liitteessä VII esitettyjä loki- ja tilastotietoja.
      2.3   Solmupisteessä ei saa olla pääsyä henkilötietoihin muille kuin valtuutetulle komission henkilöstölle tapauksissa, joissa tämä on tarpeen huoltoa ja vianetsintää varten.
      2.4   Jäsenvaltiot vastaavat seuraavista:

                  2.4.1

                  Kansallisten järjestelmien rakenne ja hallinnointi, myös niiden rajapinta solmupisteeseen.

                  2.4.2

                  Kansallisen järjestelmän käyttöönotto ja huolto, mihin sisältyvät sekä laitteisto että omistusoikeudelliset tai kaupalliset ohjelmistot.

                  2.4.3

                  Kansallisen järjestelmän moitteeton yhteentoimivuus solmupisteen kanssa, mukaan lukien solmupisteestä saatujen virheilmoitusten käsittely.

                  2.4.4

                  Kaikki toimenpiteet tietojen luottamuksellisuuden, eheyden ja saatavuuden varmistamiseksi.

                  2.4.5

                  Kansallisten järjestelmien toiminta liitteessä VI esitetyillä palvelutasoilla.

            2.5   MOVEHUB-verkkoportaali
      Komissio asettaa käyttöön verkkopohjaisen sovelluksen nimeltä ”MOVEHUB-verkkoportaali”, johon on suojattu pääsy ja joka tarjoaa ainakin seuraavat palvelut:

                  a)

                  jäsenvaltioiden varallaoloaikaa koskevat tilastot;

                  b)

                  ilmoitukset solmupisteen ja jäsenvaltioiden kansallisten järjestelmien huollosta;

                  c)

                  yhteenvetoraportit;

                  d)

                  yhteystietojen hallinta;

                  e)

                  XSD-skeemat.

            2.6   Yhteystietojen hallinta
      Yhteystietojen hallintatoiminnon avulla kukin jäsenvaltio voi hallinnoida maansa viranomais-, yritys-, toiminnallisten ja teknisten käyttäjien yhteystietoja siten, että kunkin jäsenvaltion toimivaltainen viranomainen vastaa omien yhteystietojensa ylläpitämisestä. Muiden jäsenvaltioiden yhteystiedot ovat katsottavissa mutta eivät muokattavissa.

      LIITE II

         ERRU-TOIMINNOT

                  1.

                  ERRU:n on mahdollistettava seuraavat toiminnot:

                              1.1

                              Hyvämaineisuuden tarkastaminen (CGR): mahdollistaa sen, että pyynnön esittävä jäsenvaltio voi lähettää pyynnön yhdelle vastaajajäsenvaltiolle tai niille kaikille määrittääkseen liikenteestä vastaavan henkilön soveltuvuuden ja siten luvan kuljetusyrityksen pitämiseen.

                              1.2

                              Rikkomusilmoitusviesti (INF): mahdollistaa sen, että rikkomisjäsenvaltio voi ilmoittaa sijoittautumisjäsenvaltiolle, että kuljetusyritys on syyllistynyt asetuksen (EY) N:o 1071/2009 6 artiklan 2 kohdan b alakohdassa tarkoitettuun vakavaan rikkomukseen. Tämä myös mahdollistaa sen, että rikkomisjäsenvaltio voi pyytää, että kuljetusyritykseen sovelletaan seuraamuksia sijoittautumisjäsenvaltiossa.

                              1.3

                              Yhteisön liikenneluvan tarkastaminen (CCL): mahdollistaa sen, että pyynnön esittävä jäsenvaltio voi lähettää kyselyn vastaajajäsenvaltiolle (eli sijoittautumisjäsenvaltiolle) määrittääkseen, onko kuljetusyrityksellä voimassa oleva yhteisön liikennelupa toimintaansa.

                  2.

                  ERRU:n on sisällettävä myös muita viestityyppejä, joiden katsotaan soveltuvan sen tehokkaaseen toimintaan, esimerkiksi virheilmoituksia.

      LIITE III

         SÄÄNNÖKSET ERRU-VIESTEISTÄ

      1.   YLEISET TEKNISET VAATIMUKSET
      1.1   Solmupisteen on tarjottava sekä synkroninen että asynkroninen rajapinta viestinvaihtoa varten. Jäsenvaltiot voivat valita rajapinnaksi omiin sovelluksiinsa sopivimman teknologian.
      1.2   Kaikkien solmukohdan ja kansallisten järjestelmien välisten viestien on oltava UTF-8-koodattuja.
      1.3   Jäsenvaltioiden on varmistettava, että niiden kansalliset järjestelmät voivat vastaanottaa ja käsitellä kreikkalaisia tai kyrillisiä aakkosia sisältävät viestit.
      2.   XML-VIESTIRAKENNE JA -SKEEMAMÄÄRITTELY (XSD)
      2.1   XML-viestien yleisrakenteen on vastattava solmupisteen XSD-skeemoilla määriteltyä muotoa.
      2.2   Solmupisteen ja kansallisten järjestelmien lähettämien ja vastaanottamien viestien on vastattava viestien XSD-skeemaa.
      2.3   Kansallisten järjestelmien on voitava lähettää, vastaanottaa ja käsitellä kaikki liitteessä II esitettyihin toimintoihin liittyvät viestit.
      2.4   XML-viestien sisältöä koskevat vähimmäisvaatimukset esitetään tämän liitteen lisäyksessä.

         Lisäys

            XML-viestien sisältöä koskevat vähimmäisvaatimukset

                     Yhteinen otsikkoelementti (header)

                     Pakollinen

                     ”Version” (Versio)

                     XML-eritelmien virallinen versio määritellään viestin XSD:n nimiavaruusmäärittelyllä (namespace) ja minkä tahansa XML-viestin otsikkoelementin versio-attribuutin nimiavaruusmäärittelyllä. Version numero (”n.m”) määritetään vakioarvona XML-skeemamäärittelyn (xsd) kussakin julkaisussa.

                     Kyllä

                     ”Test Identifier” (Testitunniste)

                     Vapaaehtoinen tunniste testausta varten. Testin alullepanija täydentää tunnisteen, ja kaikki työnkulkuun osallistuvat lisäävät sen edelleen/takaisin. Tuotannossa se olisi jätettävä huomiotta ja käyttämättä, jos se on toimitettu.

                     Ei

                     ”Technical Identifier” (Tekninen tunniste)

                     Kunkin yksittäisen viestin ainutkertaisesti yksilöivä UUID. Lähettäjä luo UUID-tunnisteen ja täydentää tämän attribuutin. Näitä tietoja ei käytetä liiketoiminnallisissa yhteyksissä.

                     Kyllä

                     ”Workflow Identifier” (Työnkulun tunniste)

                     Työnkulun tunniste on UUID, joka pyynnön esittävän jäsenvaltion olisi luotava. Tätä tunnistetta käytetään sen jälkeen kaikissa työnkulkuun kytkeytyvissä viesteissä.

                     Kyllä

                     ”Sent At” (Lähettämisajankohta)

                     Viestin lähettämispäivä ja -aika (UTC).

                     Kyllä

                     ”Timeout” (Aikakatkaisu)

                     Tämä on valinnainen aika-attribuutti (päivämäärä ja kellonaika UTC-muodossa). Solmupiste antaa tämän arvon vain edelleenlähetetyille pyynnöille. Se ilmoittaa vastaajajäsenvaltiolle ajan, jonka jälkeen pyynnön toimitus katkaistaan. Tätä arvoa ei vaadita MS2TCN_<x>_Req:issä eikä vastausviesteissä. Se on valinnainen, joten samaa otsikkomääritelmää voidaan käyttää kaikissa viestityypeissä riippumatta siitä, vaaditaanko attribuutti aikakatkaisulle.

                     Ei

                     ”From” (Lähettäjä)

                     Standardin ISO 3166–1 mukainen lähettävän jäsenvaltion kaksimerkkinen koodi tai ”EU”.

                     Kyllä

                     ”To” (Vastaanottaja)

                     Standardin ISO 3166–1 mukainen vastaanottavan jäsenvaltion kaksimerkkinen koodi tai ”EU”.

                     Kyllä

            Hyvämaineisuuden tarkastaminen

                     Hyvämaineisuuden tarkastamispyyntö

                     Pakollinen

                     Tapaustunniste

                     Sarja- tai viitenumero kullekin yksittäiselle pyynnölle.

                     Kyllä

                     Pyynnön esittävä toimivaltainen viranomainen

                     Toimivaltainen viranomainen, joka on tehnyt hakupyynnön.

                     Kyllä

                        Liikenteestä vastaavan henkilön tiedot

                        Kyllä, jos CPC-tietoja ei ole

                     Sukunimi

                     Liikenteestä vastaavan henkilön sukunimi (-nimet), siten kuin se (ne) esitetään CPC:ssä.

                     Kyllä

                     Etunimi

                     Liikenteestä vastaavan henkilön täydellinen etunimi, siten kuin se esitetään ammatillisesta pätevyydestä annetussa todistuksessa.

                     Kyllä

                     Syntymäaika

                     Liikenteestä vastaavan henkilön syntymäaika ISO 8601 -muodossa (VVVV-KK-PP).

                     Kyllä

                     Syntymäpaikka

                     Liikenteestä vastaavan henkilön syntymäpaikka.

                     Ei

                        CPC:n tiedot

                        Kyllä, jos liikenteestä vastaavan henkilön tietoja ei ole

                     CPC:n numero

                     Ammatillisesta pätevyydestä annetun todistuksen numero

                     Kyllä

                     CPC:n antamispäivä

                     CPC:n antamispäivä ISO 8601 -muodossa (VVVV-KK-PP).

                     Kyllä

                     CPC:n antanut valtio

                     Standardin ISO 3166-1 mukainen CPC:n antaneen maan kaksimerkkinen koodi.

                     Kyllä

                     Vastaus hyvämaineisuuden tarkastamispyyntöön

                     Pakollinen

                     Tapaustunniste

                     Pyynnön tapaustunnistetta vastaava sarja- tai viitenumero.

                     Kyllä

                     Pyynnön esittävä toimivaltainen viranomainen

                     Toimivaltainen viranomainen, joka on tehnyt hakupyynnön.

                     Kyllä

                     Vastaajana oleva toimivaltainen viranomainen

                     Toimivaltainen viranomainen, joka on vastannut hakupyyntöön.

                     Kyllä

                     Tilakoodi

                     Haun tilakoodi (esim. löydetty, ei löydy, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                        Löydetyt liikenteestä vastaavan henkilön tiedot

                        Kyllä, jos tilakoodi on ”löydetty”

                     Sukunimi

                     Liikenteestä vastaavan henkilön sukunimi (-nimet), siten kuin se (ne) on (ovat) rekisterissä.

                     Kyllä

                     Etunimi

                     Liikenteestä vastaavan henkilön täydellinen etunimi, siten kuin se on rekisterissä.

                     Kyllä

                     Syntymäaika

                     Liikenteestä vastaavan henkilön syntymäaika ISO 8601 -muodossa (VVVV-KK-PP), siten kuin se on rekisterissä.

                     Kyllä

                     Syntymäpaikka

                     Liikenteestä vastaavan henkilön syntymäpaikka, siten kuin se on rekisterissä.

                     Kyllä

                     CPC:n numero

                     Ammatillista pätevyyttä koskevan todistuksen numero, siten kuin se on rekisterissä.

                     Kyllä

                     CPC:n antamispäivä

                     CPC:n antamispäivä ISO 8601 -muodossa (VVVV-KK-PP), siten kuin se on rekisterissä.

                     Kyllä

                     CPC:n antanut valtio

                     Standardin ISO 3166-1 mukainen CPC:n antaneen maan kaksimerkkinen koodi, siten kuin se on rekisterissä.

                     Kyllä

                     Hallinnoitavien yritysten kokonaismäärä

                     Liikenteestä vastaavan henkilön vastuualueelle kuuluvien kuljetusyritysten lukumäärä.

                     Kyllä

                     Hallinnoitavien ajoneuvojen kokonaismäärä

                     Liikenteestä vastaavan henkilön vastuualueelle kuuluvien ajoneuvojen lukumäärä

                     Kyllä

                     Soveltuvuus

                     Joko ”soveltuu” tai ”ei sovellu”.

                     Kyllä

                     Ammattiin soveltumattomaksi julistamisen päättymispäivä

                     Liikenteestä vastaavan henkilön ammattiin soveltumattomaksi julistamisen päättymispäivä ISO 8601 -muodossa (VVVV-KK-PP). Ilmoitettavissa, jos soveltuvuudeksi on ilmoitettu ”ei sovellu”.

                     Ei

                     Hakumenetelmä

                     Menetelmä, jota on käytetty liikenteestä vastaavan henkilön löytämiseksi: NYSIIS, CPC, tarkoitukseen laadittu.

                     Kyllä

                        Kuljetusyritys (kunkin löydetyn liikenteestä vastaavan henkilön osalta)

                        Kyllä, jos hallinnoitavia yrityksiä > 0

                     Kuljetusyrityksen nimi

                     Kuljetusyrityksen nimi (toiminimi ja oikeudellinen muoto), siten kuin se on rekisterissä.

                     Kyllä

                     Kuljetusyrityksen osoite

                     Kuljetusyrityksen osoite (katuosoite, postinumero, paikkakunta, maa), siten kuin se on rekisterissä.

                     Kyllä

                     Yhteisön liikenneluvan numero

                     Kuljetusyrityksen yhteisön liikenneluvan sarjanumero, siten kuin se on rekisterissä.

                     Kyllä

                     Yhteisön liikenneluvan tila

                     Kuljetusyrityksen yhteisön liikenneluvan tila, siten kuin se on rekisterissä.

                     Kyllä

                     Hallinnoitavat ajoneuvot

                     Hallinnoitavien ajoneuvojen lukumäärä, siten kuin se on rekisterissä.

                     Kyllä

            Rikkomusilmoitus

                     Rikkomusilmoituspyyntö

                     Pakollinen

                     Tapaustunniste

                     Sarja- tai viitenumero kullekin yksittäiselle pyynnölle.

                     Kyllä

                     Ilmoituksen tekevä viranomainen

                     Toimivaltainen viranomainen, joka tekee rikkomusilmoituksen.

                     Kyllä

                        Kuljetusyritys

                        Kyllä

                     Kuljetusyrityksen nimi

                     Sen kuljetusyrityksen nimi, jota vastaan rikkominen on todettu.

                     Kyllä

                     Yhteisön liikenneluvan numero

                     Kuljetusyrityksen yhteisön liikenneluvan oikeaksi todistetun jäljennöksen sarjanumero.

                     Kyllä

                     Ajoneuvon rekisterinumero

                     Rikkomuksen tehneen ajoneuvon rekisterinumero.

                     Kyllä

                     Ajoneuvon rekisteröintimaa

                     Maa, jossa ajoneuvo on rekisteröity.

                     Kyllä

                        Vakava rikkomus

                        Kyllä

                     Rikkomuksen päivämäärä

                     Rikkomuksen päivämäärä ISO 8601 -muodossa. (VVVV-KK-PP).

                     Kyllä

                     Luokka

                     Rikkomuksen luokka:

                                 —

                                 MSI – Vakavin rikkomus

                                 —

                                 VSI – Hyvin vakava rikkomus

                                 —

                                 SI – Vakava rikkomus

                     Kyllä

                     Rikkomuksen tyyppi

                     Asetuksen (EY) N:o 1071/2009 liitteessä IV ja asetuksen (EU) 2016/403 liitteessä I olevan luokituksen mukaisesti.

                     Kyllä

                     Tarkastuspäivämäärä

                     Tarkastuksen päivämäärä, jona rikkominen on todettu, ISO 8601 -muodossa (VVVV-KK-PP).

                     Kyllä

                        Määrätty seuraamus (kunkin vakavan rikkomuksen osalta)

                        Kyllä

                     Määrätyn seuraamuksen tunniste

                     Yksittäisen määrätyn seuraamuksen sarjanumero.

                     Kyllä

                     Lopullisen päätöksen päivämäärä

                     Määrätyn seuraamuksen lopullinen päätöspäivä ISO 8601 -muodossa (VVVV-KK-PP).

                     Kyllä

                     Määrätyn seuraamuksen tyyppi

                     Ilmoitetaan jokin seuraavista:

                                 —

                                 101 – ”Varoitus”

                                 —

                                 201 – ”Kabotaasiliikenteen tilapäinen harjoittamiskielto”

                                 —

                                 202 – ”Sakko”

                                 —

                                 203 – ”Kuljettajan ajokielto”

                                 —

                                 204 – ”Ajoneuvon ajokielto”

                                 —

                                 102 – ”Muu”

                     Kyllä

                     Alkamispäivä

                     Määrätyn seuraamuksen alkamispäivä ISO 8601 -muodossa (VVVV-KK-PP).

                     Ei

                     Päättymispäivä

                     Määrätyn seuraamuksen päättymispäivä ISO 8601 -muodossa (VVVV-KK-PP).

                     Ei

                     Toteutettu

                     Kyllä/Ei

                     Kyllä

                        Vaadittu seuraamus (kunkin vakavan rikkomuksen osalta)

                        Ei

                     Vaaditun seuraamuksen tunniste

                     Yksittäisen vaaditun seuraamuksen sarjanumero.

                     Kyllä

                     Vaaditun seuraamuksen tyyppi

                     Ilmoitetaan jokin seuraavista:

                                 —

                                 101 – ”Varoitus”

                                 —

                                 301 – ”Joidenkin tai kaikkien yhteisön liikenneluvan oikeaksi todistettujen jäljennösten peruuttaminen määräajaksi”

                                 —

                                 302 – ”Joidenkin tai kaikkien yhteisön liikenneluvan oikeaksi todistettujen jäljennösten peruuttaminen pysyvästi”

                                 —

                                 303 – ”Yhteisön liikenneluvan peruuttaminen määräajaksi”

                                 —

                                 304 – ”Yhteisön liikenneluvan peruuttaminen pysyvästi”

                                 —

                                 305 – ”Kuljettajatodistusten myöntämisen keskeyttäminen”

                                 —

                                 306 – ”Kuljettajatodistusten peruuttaminen”

                                 —

                                 307 – ”Lisäedellytysten asettaminen kuljettajatodistusten myöntämiselle väärinkäytön ehkäisemiseksi”

                     Kyllä

                     Kesto

                     Vaaditun seuraamuksen kesto (kalenteripäivissä).

                     Ei

                     Rikkomusilmoitusvastaus

                     Pakollinen

                     Tapaustunniste

                     Pyynnön tapaustunnistetta vastaava sarja- tai viitenumero.

                     Kyllä

                     Laatijaviranomainen

                     Toimivaltainen viranomainen, joka teki rikkomusilmoituksen.

                     Kyllä

                     Toimilupaviranomainen

                     Toimivaltainen viranomainen, joka vastaa rikkomusilmoitukseen.

                     Kyllä

                     Tilakoodi

                     Rikkomusilmoitusvastauksen tilakoodi (esim. löydetty, ei löydy, virhe jne.).

                     Kyllä

                     Tilaviesti

                     Selittävä tilan kuvaus (tarvittaessa).

                     Ei

                        Kuljetusyritys

                        Kyllä

                     Kuljetusyrityksen nimi

                     Kuljetusyrityksen nimi, siten kuin se on rekisterissä.

                     Kyllä

                        Määrätty seuraamus

                        Ei

                     Määrätyn seuraamuksen tunniste

                     Yksittäisen määrätyn seuraamuksen sarjanumero (rikkomusilmoituksen vaaditun seuraamuksen tunnisteessa).

                     Kyllä

                     Seuraamuksen määräävä viranomainen

                     Sen viranomaisen nimi, joka määrää seuraamuksen.

                     Kyllä

                     On määrätty

                     Kyllä/Ei

                     Kyllä

                     Määrätyn seuraamuksen tyyppi

                     Ilmoitetaan jokin seuraavista:

                                 —

                                 101 – ”Varoitus”

                                 —

                                 301 – ”Joidenkin tai kaikkien yhteisön liikenneluvan oikeaksi todistettujen jäljennösten peruuttaminen määräajaksi”

                                 —

                                 302 – ”Joidenkin tai kaikkien yhteisön liikenneluvan oikeaksi todistettujen jäljennösten peruuttaminen pysyvästi”

                                 —

                                 303 – ”Yhteisön liikenneluvan peruuttaminen määräajaksi”

                                 —

                                 304 – ”Yhteisön liikenneluvan peruuttaminen pysyvästi”

                                 —

                                 305 – ”Kuljettajatodistusten myöntämisen keskeyttäminen”

                                 —

                                 306 – ”Kuljettajatodistusten peruuttaminen”

                                 —

                                 307 – ”Lisäedellytysten asettaminen kuljettajatodistusten myöntämiselle väärinkäytön ehkäisemiseksi”

                                 —

                                 102 – ”Muu”

                     Kyllä

                     Alkamispäivä

                     Määrätyn seuraamuksen alkamispäivä ISO 8601 -muodossa (VVVV-KK-PP).

                     Ei

                     Päättymispäivä

                     Määrätyn seuraamuksen päättymispäivä ISO 8601 -muodossa (VVVV-KK-PP).

                     Ei

                     Peruste

                     Syy seuraamuksen määräämättä jättämiselle

                     Ei

                     Rikkomusilmoituksen kuittaus

                     Pakollinen

                     Tapaustunniste

                     Ilmoituksen tai vastauksen tapaustunnistetta vastaava sarja- tai viitenumero.

                     Kyllä

                     Tilakoodi

                     Kuittauksen tilakoodi.

                     Kyllä

                     Tilaviesti

                     Tilaviestin merkkijono

                     Ei

                     Laatijaviranomainen

                     IN_Ack-kuittausta varten: lainsäädännössä tämä kenttä on ”Kohdeviranomaisen tunniste”.
                     IR_Ack-kuittausta varten: lainsäädännössä tämä kenttä on ”Kuittaavan viranomaisen tunniste”.

                     Kyllä

                     Toimilupaviranomainen

                     IN_Ack-kuittausta varten: lainsäädännössä tämä kenttä on ”Kuittaavan viranomaisen tunniste”.
                     IR_Ack-kuittausta varten: lainsäädännössä tämä kenttä on ”Kohdeviranomaisen tunniste”.

                     Kyllä

                     Kuittaustyyppi

                     Kuittaustyypin määrittely.
                     Mahdolliset arvot:

                                 —

                                 ”IN_Ack”

                                 —

                                 ”IR_Ack”

                     Kyllä

            Yhteisön liikenneluvan tarkastaminen

                     Yhteisön liikenneluvan tarkastamispyyntö

                     Pakollinen

                     Tapaustunniste

                     Sarja- tai viitenumero kullekin yksittäiselle pyynnölle.

                     Kyllä

                     Laatijaviranomainen

                     Hakupyynnön tekevä viranomainen

                     Ei

                        Kuljetusyritys

                        Kyllä

                     Kuljetusyrityksen nimi

                     Sen kuljetusyrityksen nimi, jonka yhteisön liikennelupatietoja pyydetään.

                     Kyllä

                     Yhteisön liikenneluvan numero

                     Sen kuljetusyrityksen yhteisön liikenneluvan oikeaksi todistetun jäljennöksen sarjanumero, jota koskevia tietoja pyydetään.

                     Kyllä

                     Ajoneuvon rekisterinumero

                     Se ajoneuvon rekisterinumero, jota koskeva oikeaksi todistettu jäljennös yhteisön liikenneluvasta on annettu.

                     Ei

                     Vastaus yhteisön liikenneluvan tarkastamispyyntöön

                     Pakollinen

                     Tapaustunniste

                     Sarja- tai viitenumero kullekin yksittäiselle pyynnölle.

                     Kyllä

                     Laatijaviranomainen

                     Hakupyynnön tehnyt viranomainen.

                     Ei

                        Kuljetusyritys

                        Kyllä

                     Kuljetusyrityksen nimi

                     Kuljetusyrityksen nimi (toiminimi ja oikeudellinen muoto), siten kuin se on rekisterissä.

                     Kyllä

                     Kuljetusyrityksen osoite

                     Kuljetusyrityksen osoite (katuosoite, postinumero, paikkakunta, maa), siten kuin se on rekisterissä.

                     Kyllä

                        Yhteisön liikenneluvan tiedot

                        Kyllä

                     Liikenneluvan numero

                     Kuljetusyrityksen yhteisön liikenneluvan sarjanumero, siten kuin se on rekisterissä.

                     Kyllä

                     Liikenneluvan tila

                     Kuljetusyrityksen yhteisön liikenneluvan tila, siten kuin se on rekisterissä:

                                 —

                                 ”Voimassa”

                                 —

                                 ”Peruttu tilapäisesti”

                                 —

                                 ”Peruttu”

                                 —

                                 ”Vanhentunut”

                                 —

                                 ”Kadonnut/varastettu”

                                 —

                                 ”Mitätöity”

                                 —

                                 ”Palautettu”

                     Kyllä

                     Liikenneluvan tyyppi

                     Yhteisön liikenneluvan tyyppi, siten kuin se on rekisterissä. Ilmoitus seuraavista:

                                 —

                                 ”Yhteisön liikennelupa henkilöliikennettä varten”

                                 —

                                 ”Kansallinen liikennelupa henkilöliikennettä varten”

                                 —

                                 ”Yhteisön liikennelupa tavaraliikennettä varten”

                                 —

                                 ”Kansallinen liikennelupa tavaraliikennettä varten”

                     Kyllä

                     Alkamispäivä

                     Päivä, jona yhteisön liikennelupa tulee voimaan.

                     Kyllä

                     Viimeinen voimassaolopäivä

                     Päivä, jona yhteisön liikenneluvan voimassaolo päättyy.

                     Kyllä

                     Peruutuspäivä

                     Päivä, jona yhteisön liikennelupa peruutetaan.

                     Ei

                     Tilapäisen peruutuksen päivämäärä

                     Päivä, jona yhteisön liikennelupa peruutetaan tilapäisesti.

                     Ei

                     Tilapäisen peruutuksen viimeinen voimassaolopäivä

                     Päivä, jona yhteisön liikenneluvan tilapäisen peruutuksen voimassaolo päättyy.

                     Ei

                     Hallinnoitavat ajoneuvot

                     Hallinnoitavien ajoneuvojen lukumäärä, siten kuin se on rekisterissä.

                     Kyllä

                        Oikeaksi todistetun jäljennöksen tiedot

                        Kyllä

                     Liikenneluvan numero

                     Kuljetusyrityksen yhteisön liikenneluvan oikeaksi todistetun jäljennöksen sarjanumero, siten kuin se on rekisterissä (tämä on pyynnön yhteydessä saatu liikenneluvan numero).

                     Kyllä

                     Liikenneluvan tila

                     Kuljetusyrityksen yhteisön liikenneluvan oikeaksi todistetun jäljennöksen tila, siten kuin se on rekisterissä:

                                 —

                                 ”Voimassa”

                                 —

                                 ”Peruttu tilapäisesti”

                                 —

                                 ”Peruttu”

                                 —

                                 ”Vanhentunut”

                                 —

                                 ”Kadonnut/varastettu”

                                 —

                                 ”Mitätöity”

                                 —

                                 ”Palautettu”

                     Kyllä

                     Liikenneluvan tyyppi

                     Yhteisön liikenneluvan oikeaksi todistetun jäljennöksen tyyppi, siten kuin se on rekisterissä. Ilmoitus seuraavista:

                                 —

                                 ”Yhteisön liikennelupa henkilöliikennettä varten”

                                 —

                                 ”Kansallinen liikennelupa henkilöliikennettä varten”

                                 —

                                 ”Yhteisön liikennelupa tavaraliikennettä varten”

                                 —

                                 ”Kansallinen liikennelupa tavaraliikennettä varten”

                     Kyllä

                     Alkamispäivä

                     Yhteisön liikenneluvan oikeaksi todistetun jäljennöksen voimassaolon alkamispäivä.

                     Kyllä

                     Viimeinen voimassaolopäivä

                     Yhteisön liikenneluvan oikeaksi todistetun jäljennöksen voimassaolon päättymispäivä.

                     Kyllä

                     Peruutuspäivä

                     Yhteisön liikenneluvan oikeaksi todistetun jäljennöksen peruutuksen voimassaolon alkamispäivä.

                     Ei

                     Tilapäisen peruutuksen päivämäärä

                     Yhteisön liikenneluvan oikeaksi todistetun jäljennöksen tilapäisen peruutuksen voimassaolon alkamispäivä.

                     Ei

                     Tilapäisen peruutuksen viimeinen voimassaolopäivä

                     Yhteisön liikenneluvan oikeaksi todistetun jäljennöksen tilapäisen peruutuksen voimassaolon päättymispäivä.

                     Ei

      LIITE IV

         TRANSLITTEROINTI JA NYSIIS-PALVELUT

      1.   Solmupisteessä käyttöön otettavaa NYSIIS-algoritmia käytetään kaikkien kansallisessa rekisterissä olevien liikenteestä vastaavien henkilöiden nimien koodaamiseen.
      2.   Jäsenvaltioiden olisi aina käytettävä NYSIIS-avainta ensisijaisena hakutoimintona etsiessään rekisteristä liikenteestä vastaavaa henkilöä CGR-toiminnon avulla.
      3.   Lisäksi jäsenvaltiot voivat käyttää tarkoitukseen laadittua algoritmia lisätulosten saamiseksi täsmähaulla.
      4.   Hakutuloksissa on ilmoitettava, millä hakutoiminnolla tieto löytyi, eli NYSIIS, CPC vai tarkoitukseen laadittu.

      LIITE V

         TURVALLISUUSVAATIMUKSET

      1.   Solmupisteen ja kansallisten järjestelmien välisten viestien vaihtoon on aina käytettävä https-protokollaa.
      2.   Kansallisten järjestelmien on suojattava kansallisen järjestelmän ja solmupisteen väliset viestit komission käyttöön antamilla PKI-varmenteilla.
      3.   Kansallisten järjestelmien on käytettävä vähintään varmenteita, joissa allekirjoittamiseen käytetään SHA-2 (SHA-256) -algoritmia ja 2 048-bittistä julkista avainta.

      LIITE VI

         PALVELUTASOT

      1.   Kansallisten järjestelmien on oltava vähintään seuraavalla palvelutasolla:

                  1.1

                  Ne ovat käytettävissä 24 tuntia vuorokaudessa ja 7 päivää viikossa.

                  1.2

                  Niiden käytettävyyttä valvotaan solmupisteestä tulevalla heartbeat-viestillä.

                  1.3

                  Niiden käytettävyysaste on 98 prosenttia seuraavan taulukon mukaisesti (luvut on pyöristetty lähimpään sopivaan yksikköön):

                              Käytettävyyden ollessa

                              järjestelmä on poissa käytössä

                              Päivittäin

                              Kuukausittain

                              Vuosittain

                              98 %

                              0,5 tuntia

                              15 tuntia

                              7,5 päivää

                        Jäsenvaltioita kannustetaan noudattamaan päivittäistä käytettävyysastetta, mutta on kuitenkin huomattava, että tietyt välttämättömät toimet, kuten järjestelmän ylläpito, edellyttävät yli 30 minuutin toimintakatkoa. Kuukausittainen ja vuosittainen käytettävyysaste pysyvät pakollisina.

                  1.4

                  Ne vastaavat vähintään 98 prosenttiin niille kalenterikuukauden aikana toimitetuista pyynnöistä.

                  1.5

                  Lähetettäessä vastauksia hyvämaineisuuden tarkastamispyyntöihin, rikkomusilmoituksen kuittauksia ja vastauksia yhteisön liikenneluvan tarkastamispyyntöihin liitteen VIII mukaisesti:

                              1.5.1

                              Ne reagoivat pyyntöihin 10 sekunnin kuluessa.

                              1.5.2

                              Pyynnön aikakatkaisu (aika, jonka pyynnön esittäjä voi odottaa vastausta) on enintään 20 sekuntia.

                              1.5.3

                              Pyyntöjen esittämistiheys voi olla 6 viestiä sekunnissa.

                  1.6

                  Kansalliset järjestelmät saavat lähettää ERRU-solmupisteeseen enintään 2 pyyntöä sekunnissa.

                  1.7

                  Jokaisen kansallisen järjestelmän on kyettävä selviytymään mahdollisista solmupisteessä ja muiden jäsenvaltioiden kansallisissa järjestelmissä esiintyvistä teknisistä ongelmista. Näitä ovat muun muassa seuraavat:

                              a)

                              yhteyden katkeaminen solmupisteeseen;

                              b)

                              vastauksen jääminen saamatta pyyntöön;

                              c)

                              vastauksien tuleminen pyynnön aikakatkaisun jälkeen;

                              d)

                              ei-toivottujen viestien vastaanottaminen;

                              e)

                              virheellisten viestien vastaanottaminen.

            2.   Solmupisteen on:

                  2.1

                  Oltava käytettävissä 98 prosentin käytettävyysasteella.

                  2.2

                  Annettava kansallisille järjestelmille ilmoitukset mahdollisista virheistä joko vastausviestillä tai erityisellä virheilmoituksella. Nämä virheilmoitukset vastaanotetaan kansallisissa järjestelmissä, joissa on käytössä eskaloiva työnkulku asianmukaisiin toimiin ryhtymiseksi ilmoitetun virheen korjaamista varten.

            3.   Ylläpito
      Jäsenvaltioiden on ilmoitettava muille jäsenvaltioille ja komissiolle kaikesta rutiinihuollosta verkkosovelluksen välityksellä vähintään viikkoa ennen ylläpidon alkamista, jos se on teknisesti mahdollista.

      LIITE VII

         LOKITIEDOT JA TILASTOT

      1.   Tässä liitteessä esitetään yksityiskohtaisesti solmukohdassa – ei jäsenvaltioissa – kerättävät lokitiedot ja tilastot.
      2.   Tilastointitarkoituksiin käytettävän tiedon on yksityisyyden suojan varmistamiseksi oltava anonyymiä. Yksittäisten liikenteestä vastaavien henkilöiden, kuljetusyritysten tai CPC:ien tunnistetietoja ei voi käyttää tilastollisiin tarkoituksiin.
      3.   Lokitiedoissa on pidettävä kirjaa kaikista järjestelmän käyttötapahtumista seurantaa ja ohjelmistovirheiden korjaamista varten ja jotta tapahtumista voidaan laatia tilastoja.
      4.   Henkilötietoja saa säilyttää lokeissa enintään 6 kuukauden ajan. Tilastotiedot on säilytettävä toistaiseksi.
      5.   Raportointiin käytettäviin tilastotietoihin sisältyvät seuraavat:

                  a)

                  pyynnön esittävä jäsenvaltio;

                  b)

                  vastaajajäsenvaltio;

                  c)

                  viestin tyyppi;

                  d)

                  vastauksen tilakoodi;

                  e)

                  viestien päivämäärä ja kellonaika;

                  f)

                  vastausaika.

      LIITE VIII

         ERRU:n KÄYTTÖ

      1.   LIIKENTEESTÄ VASTAAVAN HENKILÖN HYVÄMAINEISUUDEN TARKASTAMINEN
      Tarkastaessaan ERRU:n kautta asetuksen (EY) N:o 1071/2009 11 artiklan 4 kohdan mukaisesti, onko tietty liikenteestä vastaava henkilö julistettu jossakin jäsenvaltiossa soveltumattomaksi johtamaan yrityksen kuljetustoimintoja, jäsenvaltioiden on tehtävä yleinen hakupyyntö lähettämällä hyvämaineisuuden tarkastamispyyntö. Vastaajajäsenvaltion on vastattava lähettämällä vastaus hyvämaineisuuden tarkastamispyyntöön.
      2.   TIEDONVAIHTO RIKKOMUKSISTA
      2.1   Vaihtaessaan vakavia rikkomuksia koskevia tietoja ERRU:n kautta asetuksen (EY) N:o 1072/2009 13 artiklan 1 kohdan tai asetuksen (EY) N:o 1073/2009 23 artiklan 1 kohdan mukaisesti rikkomisjäsenvaltion on ilmoitettava sijoittautumisjäsenvaltiolle asetuksen (EY) N:o 1071/2009 16 artiklan puitteissa, jos kuljetusyritys on syyllistynyt yhteen tai useampaan rikkomukseen. Ilmoitus on tehtävä lähettämällä rikkomusilmoituspyyntö.
      2.2   Rikkomusilmoituspyyntö on lähetettävä mahdollisimman pian ja viimeistään kuuden viikon kuluessa asiaa koskevasta lopullisesta päätöksestä. Siinä on annettava yksityiskohtaiset tiedot rikkomuksista, määrättyjen seuraamusten tilasta ja sijoittautumisjäsenvaltiossa mahdollisesti vaadituista seuraamuksista.
      2.3   Sijoittautumisjäsenvaltion on vastattava rikkomusilmoituspyyntöön lähettämällä rikkomusilmoitusvastaus mahdollisimman pian ja viimeistään kuuden viikon kuluessa asiaa koskevasta lopullisesta päätöksestä ilmoittaen, mitä rikkomisjäsenvaltion vaatimista seuraamuksista on määrätty. Jos tällaisia seuraamuksia ei ole määrätty, rikkomusilmoitusvastauksessa on esitettävä perustelut.
      2.4   Kaikissa tapauksissa rikkomusilmoitus on kuitattava rikkomusilmoituskuittauksella.
      3.   YHTEISÖN LIIKENNELUVAN TARKASTAMINEN
      3.1   Tarkastettaessa asetuksen (EY) N:o 1072/2009 ja asetuksen (EY) N:o 1073/2009 4 artiklassa tarkoitettua yhteisön liikennelupaa jäsenvaltio voi pyytää sijoittautumisjäsenvaltiolle lähetetyllä yhteisön liikenneluvan tarkastamispyynnöllä asetuksen (EY) N:o 1071/2009 16 artiklan 2 kohdan d alakohdassa mainitut yhteisön liikenneluvan tiedot.
      3.2   Sijoittautumisjäsenvaltion on vastattava pyyntöön lähettämällä vastaus yhteisön liikenneluvan tarkastamispyyntöön.


title: Komission täytäntöönpanoasetus (EU) N:o 789/2012, annettu 31 päivänä elokuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               1.9.2012

               FI

               Euroopan unionin virallinen lehti

               L 235/28

         KOMISSION TÄYTÄNTÖÖNPANOASETUS (EU) N:o 789/2012,
   annettu 31 päivänä elokuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä elokuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  66,1

                  ZZ

                  66,1

                  0707 00 05

                  MK

                  43,1

                  TR

                  95,4

                  ZZ

                  69,3

                  0709 93 10

                  TR

                  115,3

                  ZZ

                  115,3

                  0805 50 10

                  AR

                  99,9

                  CL

                  88,4

                  TR

                  96,0

                  UY

                  89,5

                  ZA

                  95,6

                  ZZ

                  93,9

                  0806 10 10

                  BA

                  54,5

                  CL

                  196,9

                  EG

                  209,6

                  TR

                  149,7

                  ZZ

                  152,7

                  0808 10 80

                  AR

                  114,4

                  BR

                  92,8

                  CL

                  124,1

                  NZ

                  127,0

                  US

                  153,4

                  ZA

                  100,4

                  ZZ

                  118,7

                  0808 30 90

                  CN

                  78,2

                  TR

                  137,2

                  ZA

                  95,3

                  ZZ

                  103,6

                  0809 30

                  TR

                  175,7

                  ZZ

                  175,7

                  0809 40 05

                  BA

                  62,2

                  HR

                  73,9

                  IL

                  73,7

                  MK

                  67,5

                  ZZ

                  69,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/459, annettu 19 päivänä maaliskuuta 2015 , teknisten ominaisuuksien vahvistamisesta neuvoston asetuksessa (EY) N:o 577/98 tarkoitettua työmarkkinoilla olevia nuoria koskevaa vuoden 2016 lisäkysymystä varten  ETA:n kannalta merkityksellinen teksti

text:
               20.3.2015

               FI

               Euroopan unionin virallinen lehti

               L 76/6

         KOMISSION TÄYTÄNTÖÖNPANOASETUS (EU) 2015/459,
   annettu 19 päivänä maaliskuuta 2015,
   teknisten ominaisuuksien vahvistamisesta neuvoston asetuksessa (EY) N:o 577/98 tarkoitettua työmarkkinoilla olevia nuoria koskevaa vuoden 2016 lisäkysymystä varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön työvoimaa koskevan otantatutkimuksen järjestämisestä 9 päivänä maaliskuuta 1998 annetun neuvoston asetuksen (EY) N:o 577/98 (1) ja erityisesti sen 7 a artiklan 5 kohdan,
   sekä katsoo seuraavaa:

               (1)

               Jotta voitaisiin seurata edistymistä Eurooppa 2020 -strategiassa ja siihen liittyvässä Nuoret liikkeellä -lippulaiva-aloitteessa (2) vahvistettujen yhteisten tavoitteiden saavuttamisessa, on nuorista ja heidän siirtymisestään työmarkkinoille oltava käytettävissä kattavat tiedot, joiden perusteella voidaan vertailla tilannetta eri jäsenvaltioissa.

               (2)

               Tiedonannossaan Koulutuksen uudelleenajattelu: sosioekonomisten vaikutusten parantaminen investoimalla taitoihin (3) komissio kehottaa jäsenvaltioita uudistamaan koulutusjärjestelmiään niin, että nuoret saavat työllistymisen kannalta oikeita taitoja.

               (3)

               Nuorisoalan eurooppalaisen yhteistyön uudistetuista puitteista (2010–2018) 27 päivänä marraskuuta 2009 antamassaan päätöslauselmassa (4) neuvosto korostaa, että on lisättävä tietoa ja tuntemusta nuorten naisten ja miesten elinolosuhteista, arvoista ja asenteista.

               (4)

               Nuorisotakuun perustamisesta 22 päivänä huhtikuuta 2013 antamassaan suosituksessa (5) neuvosto kehottaa jäsenvaltioita toteuttamaan nuorisotakuujärjestelmät mahdollisimman pian, mieluiten heti monivuotisen rahoituskehyksen 2014–2020 alusta lähtien. Jäsenvaltioita kannustetaan tässä työssä käyttämään hyväksi unionin yhteisen strategiakehyksen rahastoja ja varsinkin Euroopan sosiaalirahastoa.

               (5)

               Tiedonannossaan Yhteistyötä Euroopan nuorten hyväksi: Kehotus toimiin nuorisotyöttömyyttä vastaan (6), komissio kehottaa jäsenvaltioita panemaan nuorisotakuun täytäntöön ja investoimaan nuoriin. Komissio tukee verkkopalveluita, joiden avulla nuoret voivat etsiä oman maansa ja muiden maiden työnantajien tarjoamia työpaikkoja, ja edistää toimia, joilla autetaan pk-yrityksiä palkkaamaan nuoria eri puolilta Eurooppaa.

               (6)

               Komission asetuksessa (EU) N:o 318/2013 (7) vahvistetaan työmarkkinoilla olevia nuoria koskeva vuoden 2016 lisäkysymys.

               (7)

               Komission delegoidussa asetuksessa (EU) N:o 1397/2014 (8) määritellään ja kuvaillaan alat (lisäkysymysosiot), joista on toimitettava yksityiskohtaisempia tietoja työmarkkinoilla olevia nuoria koskevan vuoden 2016 lisäkysymyksen yhteydessä.

               (8)

               Euroopan parlamentin ja neuvoston asetuksessa (EU) N:o 545/2014 (9) säädetään, että komissio täsmentää kuhunkin johdanto-osan 7 kappaleessa tarkoitettuun lisäkysymysosioon liittyvät tekniset ominaisuudet, suodattimet, koodit sekä tietojen toimittamisen määräajat.

               (9)

               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Työmarkkinoilla olevia nuoria koskevan vuoden 2016 lisäkysymyksen tekniset ominaisuudet, käytettävät suodattimet ja koodit sekä määräajat tietojen toimittamiseksi komissiolle vahvistetaan tämän asetuksen liitteessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EYVL L 77, 14.3.1998, s. 3.

      (2)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Nuoret liikkeellä: Aloite nuorten potentiaalin vapauttamiseksi tavoitteena älykäs, kestävä ja osallistava kasvu Euroopan unionissa, 15.9.2010, KOM(2010) 477 lopullinen.

      (3)  Komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle, Koulutuksen uudelleenajattelu: sosioekonomisten vaikutusten parantaminen investoimalla taitoihin, 20.11.2012, COM(2012) 669 final.

      (4)  EUVL C 311, 19.12.2009, s. 1.

      (5)  EUVL C 120, 26.4.2013, s. 1.

      (6)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle, Yhteistyötä Euroopan nuorten hyväksi: Kehotus toimiin nuorisotyöttömyyttä vastaan, 19.6.2013, COM(2013) 447 final.

      (7)  Komission asetus (EU) N:o 318/2013, annettu 8 päivänä huhtikuuta 2013, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta (EUVL L 99, 9.4.2013, s. 11).

      (8)  Komission delegoitu asetus (EU) N:o 1397/2014, annettu 22 päivänä lokakuuta 2014, neuvoston asetuksessa (EY) N:o 577/98 säädetyn työvoimaa koskevan otantatutkimuksen lisäkysymyksiä koskevasta vuosien 2016–2018 ohjelmasta annetun asetuksen (EU) N:o 318/2013 muuttamisesta (EUVL L 370, 30.12.2014, s. 42).

      (9)  Euroopan parlamentin ja neuvoston asetus (EU) N:o 545/2014, annettu 15 päivänä toukokuuta 2014, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 muuttamisesta (EUVL L 163, 29.5.2014, s. 10).

      LIITE
      Tässä liitteessä vahvistetaan työmarkkinoilla olevia nuoria koskevan vuoden 2016 lisäkysymyksen tekniset ominaisuudet sekä käytettävät suodattimet ja koodit. Siinä vahvistetaan myös komissiolle toimittamista koskevat määräajat.

         Tulosten komissiolle toimittamisen määräaika: 31. maaliskuuta 2017.

         Tietoja lähetettäessä käytettävät suodattimet ja koodit: komission asetuksen (EY) N:o 377/2008 (1) liitteen III mukaisesti, sellaisena kuin se on muutettuna komission asetuksen (EU) N:o 317/2013 (2) liitteellä I.

         Sarakkeet, jotka on varattu valinnaisille painotuskertoimille, joita käytetään osaotannan tai vastauskadon yhteydessä: sarakkeet 228–231 sisältävät kokonaislukuja ja sarakkeet 232–233 sisältävät desimaaleja.

         Lisäkysymysosio ”Koulutustausta”

         Suodatin: 15≤AGE≤ 34

                  Nimi/Sarake

                  Koodi

                  Kuvaus

                  Suodatin

                  WORKEXP
                  211

                     Työkokemus opintojen aikana

                  HATLEVEL≠000

                     Palkallinen tai palkaton työ korkeimman koulutusasteen (HATLEVEL) suorittamisen aikana

                  1

                  Sekä palkallinen että palkaton työkokemus

                  2

                  Vain palkallinen työkokemus

                  3

                  Vain palkaton työkokemus

                  4

                  Ei työkokemusta korkeimman koulutusasteen opintojen aikana

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  WORKSTUD
                  212

                     Työssä oppiminen

                  WORKEXP = 1–3

                     Sellaisen työkokemuksen tyyppi, joka on osa korkeimman koulutusasteen (HATLEVEL) opetusohjelmaa

                  1

                  Oppisopimus (Eurostatin operatiivinen määritelmä)

                  2

                  Pakollinen harjoittelu

                  3

                  Pakollinen työhön perustuva oppiminen, kun eroa kohdan 1 ja kohdan 2 välillä ei voida tehdä

                  4

                  Valinnainen harjoittelu (osana koulutusta)

                  5

                  Opetusohjelmaan kuulumaton työskentely

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  ADDLEVEL
                  213–214

                     Virallisen lisäkoulutuksen aste

                  EDUCSTAT = 2

                     Sellaisen virallisen koulutuksen aste ja suuntautumisala, jonka henkilö aloitti saavutettuaan korkeimman koulutusasteen

                  00

                  Ei ole aloitettu muuta virallista koulutusta korkeimman koulutusasteen saavuttamisen jälkeen

                  10

                  ISCED 1

                  20

                  ISCED 2

                  30

                  ISCED 3 kun jaottelu suuntautumisalan mukaan ei ole mahdollista

                  34

                  ISCED 3 yleissivistävä koulutus

                  35

                  ISCED 3 ammatillinen koulutus

                  40

                  ISCED 4 kun jaottelu suuntautumisalan mukaan ei ole mahdollista

                  44

                  ISCED 4 yleissivistävä koulutus

                  45

                  ISCED 4 ammatillinen koulutus

                  50

                  ISCED 5

                  60

                  ISCED 6

                  70

                  ISCED 7

                  80

                  ISCED 8

                  99

                  Ei soveltuva (suodattimien ulkopuolella)

                  Tyhjä

                  Tuntematon

                  DROPREAS
                  215

                     Koulutuksen keskeyttämisen syy

                  EDUCSTAT = 2 ja ADDLEVEL≠00

                     Tärkein syy virallisen koulutuksen aloitetun tason suorittamisen keskeyttämiseen

                  0

                  Viimeisin virallinen koulutus suoritettu loppuun

                  Viimeisin virallinen koulutus keskeytetty seuraavasta syystä:

                  1

                  Vaikeusaste

                  2

                  Opinnot eivät vastanneet tarpeita tai olleet kiinnostavia

                  3

                  Opiskelun kustannukset

                  4

                  Halu aloittaa työnteko

                  5

                  Perhesyyt

                  6

                  Terveyssyyt

                  7

                  Muu

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  LEAVDATE
                  216–221

                     Virallisen koulutuksen keskeyttämisen ajankohta

                  EDUCSTAT = 2 ja ADDLEVEL≠00

                     Virallisen koulutuksen keskeyttämisen vuosi ja kuukausi

                  Kyseinen vuosi nelinumeroisena

                  9999

                  Ei soveltuva (suodattimien ulkopuolella)

                  Tyhjä

                  Tuntematon (vuosi)

                  Kyseinen kuukausi kaksinumeroisena

                  99

                  Ei soveltuva (suodattimien ulkopuolella)

                  Tyhjä

                  Tuntematon (kuukausi)

                  NCONREAS
                  222

                     Koulutuksen keskeyttämisen syy

                  EDUCSTAT = 2 ja ADDLEVEL = 00 ja HATLEVEL = 000–500

                     Virallisen koulutuksen keskeyttämisen tärkein syy

                  0

                  Korkeinta koulutusastetta pidettiin riittävänä

                  1

                  Vaikeusaste

                  2

                  Opinnot eivät vastanneet tarpeita tai olleet kiinnostavia

                  3

                  Opiskelun kustannukset

                  4

                  Halu aloittaa työnteko

                  5

                  Perhesyyt

                  6

                  Terveyssyyt

                  7

                  Muu

                  9

                  Ei soveltuva (suodattimien ulkopuolella)

                  Tyhjä

                  Tuntematon

         Lisäkysymysosio ”Työnhaku”

         Suodatin: 15≤AGE≤ 34

                  Nimi/Sarake

                  Koodi

                  Kuvaus

                  Suodatin

                  TUKI
                  223

                     Työnhakuun saatu tuki

                  (WSTATOR = 1,2 ja STARTIME< 12) tai WSTATOR = 3–5

                     Hyödyllisimmän edellisten 12 kuukauden aikana julkishallinnon elimiltä työnhakuun saadun tuen tyyppi

                  0

                  Tukea ei ole saatu

                  Hyödyllisin tukityyppi:

                  1

                  Apu avoimien työpaikkojen etsintään

                  2

                  Työpaikan hakemiseen liittyvä neuvonta

                  3

                  Kouluttautumismahdollisuuksiin liittyvä neuvonta

                  4

                  Pääsy mukaan työllistämistukiohjelmaan

                  5

                  Pääsy mukaan koulutusohjelmaan

                  6

                  Muu

                  7

                  Tukea on saatu, mutta sitä ei ole pidetty hyödyllisenä

                  8

                  Tukea on saatu, mutta sen hyödyllisyydestä ei ole tietoa

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  FINDMETH
                  224

                     Nykyisen työn saantimenetelmä

                  STAPRO = 3

                     Nykyisen työn saannissa käytetty menetelmä

                  1

                  Ilmoitukset mitä kautta tahansa

                  2

                  Sukulaiset, ystävät tai tuttavat

                  3

                  Työvoimaviranomainen

                  4

                  Yksityinen työnvälitystoimisto

                  5

                  Koulutuksentarjoaja

                  6

                  Suora yhteydenotto työnantajaan

                  7

                  Työnantajan suora yhteydenotto henkilöön

                  8

                  Muu menetelmä

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  OKLEVEL
                  225

                     Työn ja vastaajan koulutustason keskinäinen vastaavuus

                  WSTATOR = 1,2

                     Missä määrin vastaajan nykyinen päätyö vastaa hänen koulutustasoaan

                  1

                  Työ vastaa hyvin koulutusta

                  2

                  Työ vastaa kohtalaisen hyvin koulutusta

                  3

                  Työ ei vastaa kovin hyvin koulutusta

                  4

                  Työ ei vastaa lainkaan koulutusta

                  9

                  Ei soveltuva (suodattimien ulkopuolella)

                  Tyhjä

                  Tuntematon

                  MOVE4JOB
                  226

                     Halukkuus muuttaa työpaikan takia

                     Halukkuus vaihtaa asuinpaikkaa työpaikan takia

                  1

                  Vastaaja on muuttanut tai olisi valmis muuttamaan työpaikan takia oman maan sisällä

                  2

                  Vastaaja on muuttanut tai olisi valmis muuttamaan työpaikan takia toiseen EU-maahan

                  3

                  Vastaaja on muuttanut tai olisi valmis muuttamaan työpaikan takia EU:n ulkopuolelle

                  4

                  Vastaaja ei ole muuttanut tai ei olisi valmis muuttamaan työpaikan takia

                  Tyhjä

                  Tuntematon

                  CMT4JOB
                  227

                     Valmius päivittäiseen matkustamiseen työpaikan takia

                     Valmius pitkään työmatkaan

                  1

                  Vastaajan työmatka kestää yli tunnin (suuntaansa) tai hän olisi valmis yli tunnin kestävään työmatkaan

                  2

                  Vastaajan työmatka ei kestä yli tuntia (suuntaansa) eikä hän olisi valmis yli tunnin kestävään työmatkaan

                  Tyhjä

                  Tuntematon

         (1)  Komission asetus (EY) N:o 377/2008, annettu 25 päivänä huhtikuuta 2008, yhteisön työvoimaa koskevan otantatutkimuksen järjestämisestä annetun neuvoston asetuksen (EY) N:o 577/98 täytäntöönpanosta vuodesta 2009 lähtien toimitettavien tietojen koodauksen, rakenteellisia muuttujia koskevien tietojen keruussa käytettävän alaotoksen ja tarkasteluvuosineljänneksen määritelmän osalta (EUVL L 114, 26.4.2008, s. 57).

         (2)  Komission asetus (EU) N:o 317/2013, annettu 8 päivänä huhtikuuta 2013, asetusten (EY) N:o 1983/2003, (EY) N:o 1738/2005, (EY) N:o 698/2006, (EY) N:o 377/2008 ja (EU) N:o 823/2010 liitteiden muuttamisesta kansainvälisen koulutusluokituksen osalta (EUVL L 99, 9.4.2013, s. 1).


title: Komission täytäntöönpanoasetus (EU) N:o 870/2014, annettu 11 päivänä elokuuta 2014 , rautateiden ratakapasiteetin hakijoita koskevista edellytyksistä  ETA:n kannalta merkityksellinen teksti

text:
               12.8.2014

               FI

               Euroopan unionin virallinen lehti

               L 239/11

         KOMISSION TÄYTÄNTÖÖNPANOASETUS (EU) N:o 870/2014,
   annettu 11 päivänä elokuuta 2014,
   rautateiden ratakapasiteetin hakijoita koskevista edellytyksistä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhtenäisestä eurooppalaisesta rautatiealueesta 21 päivänä marraskuuta 2012 annetun Euroopan parlamentin ja neuvoston direktiivin 2012/34/EU (1) ja erityisesti sen 41 artiklan 3 kohdan,
   sekä katsoo seuraavaa:

               (1)

               Direktiivin 2012/34/EU 41 artiklan 2 kohdassa säädetään, että rataverkon haltija voi asettaa vaatimuksia hakijoille varmistaakseen, että sen oikeutetut odotukset saatavista tuloista ja infrastruktuurin käytöstä turvataan.

               (2)

               Kyseisten vaatimusten olisi oltava asianmukaisia, läpinäkyviä ja syrjimättömiä. Ne voivat koskea ainoastaan sellaisen taloudellisen takuun antamista, joka ei ylitä suunniteltuun toiminta-asteeseen suhteutettua tarkoituksenmukaista tasoa, sekä vakuutusta hakijan kyvystä tehdä tarjouksia, jotka ovat ratakapasiteetin myöntämiseen liittyvien edellytysten kanssa yhdenmukaisia.

               (3)

               Taloudelliset takuut voisivat olla ennakkomaksuja tai rahoituslaitosten myöntämiä takuita.

               (4)

               Johdanto-osan 2 kappaleessa tarkoitetun vaatimusten asianmukaisuuden osalta olisi otettava huomioon se, että maantie-, lento-, meri- ja sisävesiliikenteen kaltaisten kilpailevien liikennemuotojen infrastruktuurista ei monesti peritä käyttäjämaksuja eikä siten myöskään vaadita niille taloudellisia takuita. Jotta voidaan varmistaa tasapuolinen kilpailu eri liikennemuotojen välillä, taloudelliset takuut olisi niiden tason ja keston suhteen rajoitettava tiukasti pienimpään mahdolliseen.

               (5)

               Taloudelliset takuut ovat asianmukaisia vain, jos ne ovat välttämättömiä rataverkon haltijan saamien tulojen ja infrastruktuurin käytön takaamiseksi. Taloudellisten takuiden tarve vähenee entisestään, kun otetaan huomioon, että rataverkon haltijat voivat tukeutua direktiivin 2012/34/EU III luvun ja erityisesti mainitun direktiivin 20 artiklan mukaiseen lupamenettelyyn kuuluviin rautatieyritysten taloudellista vakavaraisuutta koskeviin tarkastuksiin ja valvontaan.

               (6)

               Takuisiin sovelletaan syrjimättömyysperiaatetta, mistä syystä yksityisomisteisille ja julkisomisteisille hakijoille asetettavien vaatimusten olisi oltava samat.

               (7)

               Takuiden olisi oltava suhteessa rataverkon haltijalle ratakapasiteetin myöntämisen eri vaiheissa hakijasta aiheutuvaan riskiin. Riskin katsotaan yleisesti olevan pieni, kun ratakapasiteetti voidaan myöntää uudelleen toiselle rautatieyritykselle.

               (8)

               Vaatimustenmukaisten tarjousten valmistelun yhteydessä vaadittavaa takuuta voidaan pitää asianmukaisena, läpinäkyvänä ja syrjimättömänä vain, jos rataverkon haltija esittää verkkoselostuksessa selkeät ja läpinäkyvät säännöt ratakapasiteettipyyntöjen valmisteluun ja tarjoaa hakijoille tarvittavat tukivälineet. Koska valmiuksia vaatimustenmukaisten tarjousten valmisteluun ei ole objektiivisesti mahdollista määrittää ennen hakumenettelyä, valmiuksien puuttuminen voidaan määrittää vasta tämän menettelyn jälkeen sen perusteella, ettei tällaisia tarjouksia tai tarvittavia tietoja ole toistuvasti pystytty toimittamaan rataverkon haltijalle. Valmiuksien puuttumisesta kantaa vastuun hakija, ja tästä voidaan seuraamuksena sulkea hakija pois tietyn reitin hausta.

               (9)

               Tässä asetuksessa säädetyt toimenpiteet ovat direktiivin 2012/34/EU 62 artiklan 1 kohdassa tarkoitetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan ne taloudellisia takuita koskevat vaatimukset, joita rataverkon haltija voi asettaa varmistaakseen, että sen oikeutetut odotukset saatavista tuloista turvataan niin, etteivät vaatimukset ylitä hakijan suunnitteleman toiminta-asteeseen suhteutettua tasoa. Vaatimuksiin kuuluvat etenkin edellytykset, joiden täyttyessä takuuta tai ennakkomaksua voidaan vaatia, sekä taloudellisen takuun taso ja kesto. Lisäksi tässä asetuksessa vahvistetaan tietyt yksityiskohdat perusteista, joilla arvioidaan hakijan valmiuksia valmistella ratakapasiteetin myöntämiseen liittyvien edellytysten kanssa yhdenmukaisia tarjouksia.
   2 artikla
   Määritelmät
   Tässä asetuksessa tarkoitetaan:

               ’taloudellisella takuulla’ a) ennakkomaksuja, joiden tarkoitus on vähentää ja ennakoida myöhempiä infrastruktuurin käyttömaksujen maksuvelvoitteita tai b) sopimusjärjestelyjä, joiden mukaan rahoituslaitos, esimerkiksi pankki, sitoutuu takaamaan, että tällaiset maksut maksetaan, kun ne laitetaan maksuun.

         3 artikla
   Taloudellisten takuiden edellytykset
   1.   Hakija voi päättää antaa taloudellisen takuun 2 artiklassa tarkoitettuna ennakkomaksuna tai sopimusjärjestelynä. Jos rataverkon haltija vaatii hakijaa maksamaan ennakkomaksua infrastruktuurin käyttömaksuista, se ei saa samanaikaisesti vaatia muita taloudellisia takuita samasta suunnitellusta toiminnasta.
   2.   Rataverkon haltija ei saa vaatia hakijoilta taloudellisia takuita, jollei hakijan luottoluokitus anna olettaa, että hakijalla voisi olla vaikeuksia hoitaa infrastruktuurin käyttömaksut säännöllisesti. Rataverkon haltijan on tarvittaessa mainittava tällaiset luottoluokitukset verkkoselostuksensa maksuperiaatteita koskevassa osiossa. Jos rataverkon haltija vaatii taloudellista takuuta, vaatimuksen on perustuttava luottoluokituslaitoksen antamaan luokitukseen, joka saa olla enintään kaksi vuotta vanha.
   3.   Rataverkon haltija ei saa vaatia taloudellista takuuta

               a)

               nimetyltä rautatieyritykseltä, jos hakija, joka ei ole rautatieyritys, on jo antanut tai maksanut taloudellisen takuun, jolla katetaan tulevia maksuja samoista suunnitelluista toimista;

               b)

               silloin, kun toimivaltainen viranomainen maksaa käyttömaksun suoraan rataverkon haltijalle Euroopan parlamentin ja neuvoston asetuksen (EY) N:o 1370/2007 (2) nojalla.

         4 artikla
   Taloudellisten takuiden taso ja kesto
   1.   Taloudellisten takuiden taso ei yhden hakijan osalta saa ylittää haetusta junaliikenteestä kahden kuukauden aikana aiheutuvien maksujen ennakoitua määrää.
   2.   Direktiivin 2012/34/EU 36 artiklan mukaisesti maksettavat varausmaksut on vähennettävä 1 kohdassa tarkoitettujen maksujen arvioidusta enimmäismäärästä.
   3.   Rataverkon haltija ei saa vaatia, että taloudellinen takuu tulee voimaan enemmän kuin kymmenen päivää ennen sen kuukauden ensimmäistä päivää, jona rautatieyritys aloittaa junaliikenteen, josta aiheutuvien käyttömaksujen takaamiseen taloudellinen takuu on tarkoitettu. Jos ratakapasiteetti myönnetään tämän ajankohdan jälkeen, rataverkon haltija voi vaatia taloudellista takuuta lyhyellä varoitusajalla.
   5 artikla
   Valmius ratakapasiteetin myöntämiseen liittyvien edellytysten kanssa yhdenmukaisten tarjousten valmisteluun
   Rataverkon haltija ei saa hylätä tiettyä reittiä koskevaa hakemusta sillä perusteella, ettei valmiudesta valmistella ratakapasiteetin myöntämiseen liittyvien edellytysten kanssa yhdenmukaista tarjousta ole toimitettu direktiivin 2012/34/EU 41 artiklan 2 kohdassa tarkoitettuja takeita, paitsi jos

               a)

               hakija ei ole vastannut kahteen peräkkäiseen puuttuvien tietojen toimittamispyyntöön tai on toistuvasti vastannut tavalla, joka ei täytä direktiivin 2012/34/EU 27 artiklassa ja mainitun direktiivin liitteessä IV tarkoitetussa verkkoselostuksessa asetettuja reitinhakumenettelyjen edellytyksiä ja

               b)

               rataverkon haltija kykenee sääntelyelimen pyynnöstä ja sitä tyydyttävällä tavalla osoittamaan, että se on toteuttanut kaikki kohtuudella vaadittavat toimenpiteet edistääkseen hakemusten moitteetonta ja oikea-aikaista jättämistä.

         6 artikla
   Siirtymäsäännös
   Rataverkon haltijoiden on tarpeen mukaan saatettava verkkoselostuksensa tämän asetuksen säännösten mukaisiksi tämän asetuksen voimaantuloa seuraavaa ensimmäistä aikataulujaksoa varten.
   7 artikla
   Tämä asetus tulee voimaan tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 16 päivästä kesäkuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 32.

      (2)  Euroopan parlamentin ja neuvoston asetus (EY) N:o 1370/2007, annettu 23 päivänä lokakuuta 2007, rautateiden ja maanteiden julkisista henkilöliikennepalveluista sekä neuvoston asetusten (ETY) N:o 1191/69 ja (ETY) N:o 1107/70 kumoamisesta (EUVL L 315, 3.12.2007, s. 1).